VALSTYBINĖS NE MAISTO PRODUKTŲ INSPEKCIJOS PRIE ŪKIO MINISTERIJOS VIRŠININKO

Į S A K Y M A S

DĖL ĮGALIOJIMŲ SUTEIKIMO SURAŠYTI ADMINISTRACINIŲ TEISĖS PAŽEIDIMŲ PROTOKOLUS, NAGRINĖTI ADMINISTRACINIŲ TEISĖS PAŽEIDIMŲ BYLAS, PRIIMTI NUTARIMUS IR SKIRTI ADMINISTRACINES NUOBAUDAS BEI ADMINISTRACINIO TEISĖS PAŽEIDIMO PROTOKOLO IR NUTARIMO ADMINISTRACINIO TEISĖS PAŽEIDIMO BYLOJE FORMŲ IR JŲ UŽPILDYMO TAISYKLIŲ PATVIRTINIMO

2005 m. birželio 23 d. Nr. 1R-79

Vilnius

Vadovaudamasis Lietuvos Respublikos Vyriausybės 2000 m. birželio 29 d. nutarimu Nr. 745 patvirtintų Valstybinės ne maisto produktų inspekcijos prie Ūkio ministerijos (toliau – Inspekcija) nuostatų (Žin., 2000, Nr. 53-1538) 12 punkto 12.3 papunkčiu, siekdamas užtikrinti skaidresnę, veiksmingesnę, viešesnę Inspekcijos ir valstybės tarnautojų veiklą bei vykdydamas Lietuvos Respublikos ūkio ministerijos antikorupcinės programos įgyvendinimo 2005 metų priemonių plano 6 punktą,

1. Vadovaudamasis Lietuvos Respublikos administracinių teisės pažeidimų kodekso (toliau – ATPK) 259 ir 2591 straipsniais (Žin., 1985, Nr. 1-1) ir juose Inspekcijai priskirtais straipsniais suteikiu įgaliojimus surašyti administracinių teisės pažeidimų protokolus:

1.1. Inspekcijos viršininko pavaduotojui;

1.2. Gaminių kontrolės skyriaus vedėjui ir jo pavaduotojui, vyriausiesiems valstybiniams inspektoriams, vyresniesiems valstybiniams inspektoriams ir valstybiniams inspektoriams;

1.3. Paslaugų kontrolės skyriaus vedėjui, vyriausiesiems valstybiniams inspektoriams, vyresniesiems valstybiniams inspektoriams ir valstybiniams inspektoriams;

1.4. Apskrityse esančių teritorinių padalinių skyrių ir poskyrių (toliau – padalinys), skyrių vedėjams ir jų pavaduotojams, poskyrių vedėjams, padalinių vyriausiesiems valstybiniams inspektoriams, vyresniesiems valstybiniams inspektoriams ir valstybiniams inspektoriams.

2. Vadovaudamasis ATPK 2411 straipsniu nustatau, kad nagrinėti administracinių teisės pažeidimų bylas, Inspekcijos vardu priimti nutarimus ir skirti administracines nuobaudas turi teisę:

2.1. Inspekcijos viršininkas;

2.2. Inspekcijos viršininko pavaduotojas;

2.3. Gaminių kontrolės skyriaus vedėjas ir jo pavaduotojas;

2.4. Paslaugų kontrolės skyriaus vedėjas;

2.5. Padalinių skyrių (poskyrių) vedėjai ir jų pavaduotojai.

3. Tam, kad būtų nustatyta vieninga administracinių teisės pažeidimų protokolų surašymo ir nutarimų priėmimo tvarka administracinių teisės pažeidimų bylose, tvirtinu pridedamas:

3.1. Administracinių teisės pažeidimų protokolo formą (toliau – forma);

3.2. Nutarimo administracinio teisės pažeidimo byloje formą (toliau – forma);

3.3. Valstybinės ne maisto produktų inspekcijos prie Ūkio ministerijos administracinio teisės pažeidimų protokolo ir nutarimo administracinio teisės pažeidimo byloje formų užpildymo taisykles (toliau – Taisyklės).

4. Inspekcijos pareigūnams, surašantiems administracinių teisės pažeidimų protokolus ir priimantiems nutarimus administracinių teisės pažeidimų bylose, naudoti šias formas ir vadovautis taisyklėmis.

5. Nustatau, kad šiuo įsakymu patvirtintų formų dalių apimtys prireikus gali būti keičiamos.

6. Inspekcijos Informacijos skyriui formas integruoti į informacinės sistemos RIPRIS atitinkamą taikomąją programinę įrangą.

7. Inspekcijos viršininko pavaduotojui kontroliuoti šio įsakymo vykdymą.

8. Laikau netekusiais galios:

8.1. Inspekcijos viršininko 2001 m. gruodžio 11 d. įsakymo Nr. 100 „Dėl tipinių procesinių dokumentų formų pakeitimo ir patvirtinimo“ (Žin., 2001, Nr. 19-756) 1.4 ir 1.5 punktus;

8.2. Inspekcijos viršininko 2002 m. liepos 2 d. įsakymo Nr. 1R-39 „Dėl 2001 m. gruodžio 11 d. Inspekcijos viršininko įsakymo Nr. 100 „Dėl tipinių procesinių dokumentų formų pakeitimo ir patvirtinimo“ pakeitimo“ 1.4 ir 1.5 punktus;

8.3. Inspekcijos viršininko 2003 m. spalio 30 d. įsakymu Nr. 1R-102 „Dėl Valstybinės ne maisto produktų inspekcijos patikrinimų procedūros įforminimo atmintinės pakeitimo ir patvirtinimo“ (su 2004 m. gegužės 28 d. įsakymo Nr. 1R-68 redakcija) patvirtintos Patikrinimo procedūrų įforminimo atmintinės (toliau – atmintinė) VIII dalies Veiksmai, nustačius administracinį teisės pažeidimą punktus: 53, 54, 55, 56, 58, 60, 61, 62, 64, 65, 66, 67, 68, 69, 70, 71, 72, 73, 74, 75, 76, 77, 78, 79, 80, 82, 83, 84, 85, 86, 87, 88, 89.

INSPEKCIJOS VIRŠININKAS	RAMŪNAS LEBEDYS

PATVIRTINTA

Valstybinės ne maisto produktų inspekcijos

prie Ūkio ministerijos viršininko

2005 m. birželio 23 d. įsakymu Nr. 1R-79

VALSTYBINĖ NE MAISTO PRODUKTŲ INSPEKCIJA

PRIE ŪKIO MINISTERIJOS

ADMINISTRACINIO TEISĖS PAŽEIDIMO

PROTOKOLAS

20…. m.……………d. Nr. ……………………

…………………….

(protokolo surašymo vieta)

Aš, Valstybinės ne maisto produktų inspekcijos:

Padalinys	……………………………………………………………………………

Pareigos	……………………………………………………………………………

Vardas ir pavardė	……………………………………………………………………………

surašiau šį protokolą dėl to, kad asmuo:

Vardas ir pavardė	……………………………………………………………………………

Asmens kodas	……………………………………………………………………………

Gyvenamoji vieta	……………………………………………………………………………

Darbovietė	……………………………………………………………………………

Pareigos	……………………………………………………………………………

yra atsakingas (-a) už nustatytus pažeidimus.

Dokumentas, kuriuo remiantis asmuo yra atsakingas už nustatytus pažeidimus: ……………

………………………………………………………………………………………………………

Pažeidimo padarymo laikas……………………………………………………………………

Pažeidimo padarymo vieta……………………………………………………………………

Tikrinimo metu nustatyta (patikrinimo akto data ………......................…………, Nr. ………………..), kad …………………………... pateikė į rinką prekes (gaminius), paslaugas, kurios neatitiko teisės aktų reikalavimų:

Prekė (gaminys), paslauga……………………………………………………………………

Pažeistas teisės aktas (pavadinimas, straipsnis, dalis, punktas, jo tekstas):

…………………………………………………………………………………………………………………………………………………………………………………………………………………………….………………………………………………………………………………………

Prekė (gaminys), paslauga……………………………………………………………………

Pažeistas teisės aktas (pavadinimas, straipsnis, dalis, punktas, jo tekstas):

……………………………………………………………………………………………………………………………………………………………………………………………………………………………..………………………………………………………………………………………

Ši veika atitinka Lietuvos Respublikos administracinių teisės pažeidimų kodekso …………..

…………………………………………………………………………………………………………

(nurodyti straipsnį, dalį, punktą)

numatytus administracinio teisės pažeidimo sudėties požymius.

Pažeidėjo paaiškinimas: ………………………………………………………………………

…………………………………………………………………………………………………………

Kitokios bylai nagrinėti būtinos žinios. Nustatytos sunkinančios, lengvinančios aplinkybės:………………………………………………….…………………………………………………….…………...............................................................................................................................

……………………………………………………………………………………………………………………………………………………………………………………………………………………

Administracinėn atsakomybėn traukiamam asmeniui išaiškintos jo teisės ir pareigos, numatytos Lietuvos Respublikos administracinių teisės pažeidimų kodekso 272 straipsnyje: „Administracinėn atsakomybėn traukiamas asmuo turi teisę susipažinti su bylos medžiaga, duoti paaiškinimus, pateikti įrodymus, pareikšti prašymus; nagrinėjant bylą, naudotis teisine advokato ar kito įgalioto atstovo, turinčio aukštąjį teisinį universitetinį ar jam prilyginamą išsilavinimą, pagalba; kalbėti gimtąja kalba arba ta kalba, kurią jis moka, ir naudotis vertėjo paslaugomis, jeigu nemoka lietuvių kalbos; apskųsti nutarimą byloje. Administracinio teisės pažeidimo byla nagrinėjama dalyvaujant administracinėn atsakomybėn traukiamam asmeniui. Nesant šio asmens, byla gali būti išnagrinėta tik tais atvejais, kai yra duomenų, jog jam laiku pranešta apie bylos nagrinėjimo vietą ir laiką, ir jeigu iš jo negautas prašymas atidėti bylos nagrinėjimą. Tuo atveju, kai yra gautas prašymas atidėti bylos nagrinėjimą, ji gali būti išnagrinėta nedalyvaujant asmeniui, jeigu administracinio teisės pažeidimo bylą nagrinėjantis organas (pareigūnas), pripažinęs neatvykimo į bylos nagrinėjimą priežastis nesvarbiomis, atmeta administracinėn atsakomybėn traukiamo asmens prašymą.“

Bylos nagrinėjimo data, laikas	…………………………………………………………….…

Bylos nagrinėjimo adresas	………………………………………………………………

_______________________	____________________	___________________

(pareigos)	(parašas)	(vardas ir pavardė)

Su protokolu susipažinau, jo kopiją gavau

_________________________

(parašas)

__________________________

(vardas ir pavardė)

__________________________

(data)

______________

PATVIRTINTA

Valstybinės ne maisto produktų inspekcijos

prie Ūkio ministerijos viršininko

2005 m. birželio 23 d. įsakymu Nr. 1R-79

VALSTYBINĖ NE MAISTO PRODUKTŲ INSPEKCIJA

PRIE ŪKIO MINISTERIJOS

NUTARIMAS

ADMINISTRACINIO TEISĖS PAŽEIDIMO BYLOJE

20……m……………. d. Nr. …………………

…………………………..

(nutarimo surašymo vieta)

Aš, Valstybinės ne maisto produktų inspekcijos:

Padalinys	……………………………..………………...…………….……………

Pareigos	……………………………..…………………...………….……………

Vardas ir pavardė	……………………………..……………………...……….……………

vadovaudamasis (-i) Lietuvos Respublikos administracinių teisės pažeidimų kodekso 280, 283-284, 286-288 straipsniais, išnagrinėjau administracinio teisės pažeidimo bylą Nr. ……………

ir nustačiau, kad

Vardas ir pavardė	……………………………..………………………...…….……………

Asmens kodas	……………………………..…………………………...….……………

Gyvenamoji vieta	……………………………..……………………………....……………

Darbovietė	……………………………..……………………………………………

Pareigos	……………………………..…………………………….…...…………

pateikė į rinką prekes (gaminius), paslaugas, kurios neatitiko teisės aktų reikalavimų:

Pažeidimo padarymo laikas	……………………………..……………………………….…

Pažeidimo padarymo vieta	……………………………..……………………………….…

Patikrinimo akto data, Nr.	……………………………..……………………………….…

Protokolo surašymo data, Nr.	……………………………..…………………………….…

Prekė (gaminys), paslauga	……………………………..…………………………….……

Pažeistas teisės aktas (pavadinimas, straipsnis, dalis, punktas, jo tekstas):

…………………………………..…………………………….………………………………………..…………...…………………………………………..…………………………….………………………………………..…………………………….………………………………………..…………

Prekė (gaminys), paslauga……………………………………………………………………

Pažeistas teisės aktas (pavadinimas, straipsnis, dalis, punktas, jo tekstas):

……………………………..…………………………….………………………………………..……………………………………………………..…………………………….………………………………………..…………………………….………………………………………..………………

Prekė (gaminys), paslauga……………………………………………………………………

Pažeistas teisės aktas (pavadinimas, straipsnis, dalis, punktas, jo tekstas):

……………………………..…………………………….………………………………………..……………………………………………………..…………………………….………………………………………..…………………………….………………………………………..………………

ir tuo pažeidė Lietuvos Respublikos administracinių teisės pažeidimo kodekso ……………………

(nurodyti straipsnį, dalį, punktą)

Nustatytos lengvinančios aplinkybės: …………………………………………………………

…………………………………………………………………………………………………………

Nustatytos sunkinančios aplinkybės: …………………………………………………………

…………………………………………………………………………………………………………

Atsižvelgdamas (-a) į padaryto teisės pažeidimo pobūdį, pažeidėjo asmenybę bei atsakomybę lengvinančias ir sunkinančias aplinkybes, vadovaudamasis (-i) Lietuvos Respublikos administracinių teisės pažeidimų kodekso 30, 302, 31, 32, 33, 2411 straipsniais,

nutariu:

skirti pažeidėjui

Vardas ir pavardė………………………………………………………………………...

administracinę nuobaudą……………………………………………………………………...

................................................................................................................................................................................................................................................................................................................................................................................................................................................................................................................................................................................................................................................................

Vadovaudamasis (-i) teisingumo ir protingumo kriterijais bei Lietuvos Respublikos administracinių teisės pažeidimų kodekso 301 straipsniu, teismui sankcionavus, skirti pažeidėjui (nurodyti nuobaudos rūšį)

Vardas ir pavardė………………………………………………………………………..

administracinę nuobaudą………………………………………………………………….......

................................................................................................................................................................

................................................................................................................................................................

SANKCIONUOJU................................................... apylinkės teismo teisėjas (-a)

.............................................	..............................................

(parašas)	(vardas ir pavardė)

20...... m................................ d.

Šis nutarimas gali būti per dešimtį dienų nuo jo priėmimo dienos apskųstas ……………………………….. apygardos administraciniam teismui.

Skundas paduodamas atitinkamos apygardos administraciniam teismui arba siunčiamas jam per organą (pareigūną), kuris priėmė nutarimą administracinio teisės pažeidimo byloje. Bauda turi būti sumokėta į atitinkamos Apskrities valstybinės mokesčių inspekcijos biudžeto pajamų surenkamąją sąskaitą banke (įmokos kodas 6600) per 15 dienų nuo nutarimo įteikimo dienos. Sumokėjimo kvitą užregistruoti Valstybinėje ne maisto produktų inspekcijoje. Gavus pranešimą apie skundo nepatenkinimą, bauda turi būti sumokėta per 15 dienų. Jeigu bauda nebus sumokėta, pinigai iš pažeidėjo neginčo tvarka bus išieškoti įstatymo numatyta tvarka.

_______________________	____________________	___________________

(pareigos)	(parašas)	(vardas ir pavardė)

Su protokolu susipažinau, jo kopiją gavau

_________________________

(parašas)

__________________________

(vardas ir pavardė)

__________________________

(data)

Nutarimo kopija išsiųsta paštu 20…. m…………………….. d., pašto kvito Nr………….

Bauda sumokėta 20…. m…………….……….. d., banko kvito Nr……………..

______________

PATVIRTINTA

Valstybinės ne maisto produktų inspekcijos

prie Ūkio ministerijos viršininko

2005 m. birželio 23 d. įsakymu Nr. 1R-79

VALSTYBINĖS NE MAISTO PRODUKTŲ INSPEKCIJOS PRIE ŪKIO MINISTERIJOS ADMINISTRACINIO TEISĖS PAŽEIDIMO PROTOKOLO IR NUTARIMO ADMINISTRACINIO TEISĖS PAŽEIDIMO BYLOJE FORMŲ UŽPILDYMO TAISYKLĖS

I. BENDROSIOS NUOSTATOS

1. Šios protokolo dėl administracinio teisės pažeidimo ir nutarimo administracinio teisės pažeidimo byloje formų užpildymo taisyklės (toliau – Taisyklės) nustato protokolo administracinio teisės pažeidimo (toliau – protokolas) ir nutarimo administracinio teisės pažeidimo byloje (toliau – nutarimas) formų (toliau – forma) užpildymo tvarką. Šių taisyklių privalo laikytis visi Valstybinės ne maisto produktų prie Ūkio ministerijos (toliau – Inspekcija) valstybiniai inspektoriai (pareigūnai) (toliau – pareigūnas), atliekantis rinkos priežiūrą ir turintys teisę surašyti protokolus pagal Lietuvos Respublikos administracinių teisės pažeidimų kodekso (toliau – ATPK) 259 ir 2591 straipsnius, nagrinėjantys administracinių teisės pažeidimus bylas ir priimantys Inspekcijai ATPK 2411 straipsnyje priskirtus nagrinėti administracinius teisės pažeidimus ATPK 35 ir 282 straipsniuose nustatytais terminais.

2. Taisyklės parengtos vadovaujantis ATPK, Lietuvos Respublikos Vyriausybės 2000 m. birželio 28 d. nutarimu Nr. 745 patvirtintais Valstybinės ne maisto produktų inspekcijos prie Ūkio ministerijos nuostatais (Žin., 2000, Nr. 53-1538), Lietuvos archyvų departamento prie Lietuvos Respublikos Vyriausybės generalinio direktoriaus 2001 m. kovo 30 d. įsakymu Nr. 19 „Dėl dokumentų rengimo ir įforminimo taisyklių patvirtinimo“ (Žin., 2001, Nr. 30-1009, Nr. 42-1480, Nr. 94-3337; 2002, Nr. 5-212, Nr. 70-2956) patvirtintomis Dokumentų rengimo ir įforminimo taisyklėmis ir kitais teisės aktais.

3. Jeigu protokolą arba nutarimą sudaro keli puslapiai, jie turi būti sunumeruoti pradedant nuo antrojo puslapio, numeriai arabiškais skaitmenimis be jokių papildomų simbolių (taškelių, brūkšnelių ar panašiai) rašomi viršutinės puslapio paraštės viduryje. Kai protokolas arba nutarimas surašomas abiejose lapo pusėse, tai puslapių numeravimo tvarka analogiška lapų numeracijai.

4. Protokolas arba nutarimas surašomas aiškiai, įskaitomai, be trynimų ir braukymų. Taisymai turi būti patvirtinti dokumentą surašiusio pareigūno parašu.

5. Protokolą sudaro įžanginė, dėstomoji ir baigiamoji dalys.

6. Nutarimą sudaro įžanginė, dėstomoji, rezoliucinė ir baigiamoji dalys.

II. PROTOKOLO PILDYMAS

1. ĮŽANGINĖS DALIES PILDYMAS

7. Šioje protokolo dalyje turi būti nurodoma:

7.1. protokolo surašymo data, registravimo numeris, surašymo vieta;

7.2. surašiusio protokolą pareigūno Inspekcijos teritorinio padalinio (toliau – padalinys) pavadinimas, pareigos, vardas ir pavardė;

Dokumento sudarytojo padalinio pavadinimas gali būti rašomas didžiosiomis spausdintinėmis raidėmis;

7.3. žinios apie pažeidėją:

7.3.1. vardas (-ai), pavardė, asmens kodas (jeigu neturi dokumento su asmens kodu – kito asmenį identifikuojančio dokumento pavadinimas, numeris, išdavimo data);

7.3.2. gyvenamoji vieta (gyvenamąja vieta laikoma ta vieta, kur asmuo nuolat ar daugiausia gyvena);

7.3.3. pažeidėjo pareigos, darbovietės pavadinimas ir adresas (jei fizinis asmuo verčiasi individualia veikla – nurodyti veiklos rūšį, verslo liudijimo numerį, išdavimo datą ir vietą).

2. DĖSTOMOSIOS DALIES PILDYMAS

8. Šioje protokolo dalyje turi būti nurodomos nustatyto administracinio teisės pažeidimo aplinkybės, protokolo turinys įforminamas laikantis ATPK 260 str. reikalavimų:

8.1. administracinio teisės pažeidimo vieta ir laikas;

8.2. administracinio teisės pažeidimo esmė (pateikė į rinką prekes (gaminius) ar suteikė paslaugas, kurie (kurios) neatitiko teisės aktų reikalavimų, pažeidimo padarymo būdas, kiekis ir panašiai);

8.3. pažeidėjo apibūdinimas (ar prisipažino padaręs pažeidimą, ar gailisi, išsilavinimas, šeimyninė padėtis ir panašiai), pažeidėjo kaltės laipsnis (ar tai tyčinis pažeidimas);

8.4. jeigu yra nustatytos lengvinančios aplinkybės, nurodyti jas, pvz.:

8.4.1. kaltininkas nuoširdžiai gailisi, padėjo išaiškinti pažeidimą ir jame dalyvavusius asmenis;

8.4.2. kaltininkas savo noru atlygino nuostolį ar pašalino padarytą (pažeidimą) žalą;

8.4.3. teisės pažeidimas padarytas dėl labai sunkios kaltininko materialinės padėties;

8.4.4. teisės pažeidimas padarytas pažeidžiant būtinojo reikalingumo sąlygas (kitos ATPK 31 straipsnyje numatytos atsakomybę už administracinį teisės pažeidimą lengvinančios aplinkybės);

8.4.5. Lietuvos Respublikos įstatymai gali numatyti ir kitokių atsakomybę už administracinį teisės pažeidimą lengvinančių aplinkybių;

8.5. jeigu yra nustatytos sunkinančios aplinkybės, nurodyti jas, pvz.:

8.5.1. pakartotinai per metus padarytas tokios pačios rūšies teisės pažeidimas, už kurį asmeniui jau buvo paskirta administracinė nuobauda;

8.5.2. teisės pažeidimas sukėlė sunkias pasekmes ar didelį turtinį nuostolį;

8.5.3. pareigūnas, atsižvelgdamas į atskirų asmenų dalyvavimo padarant teisės pažeidimą pobūdį ir laipsnį ar paramą išaiškinant pažeidimo padarymo aplinkybes ir jį padarant dalyvaujančius asmenis, gali jiems nepripažinti šios aplinkybės atsakomybę sunkinančia aplinkybe;

8.5.4. ATPK 32 straipsnyje sunkinančių aplinkybių sąrašas yra baigtinis.

9. Be nustatytų administracinio teisės pažeidimo aplinkybių, protokolo dėstomojoje dalyje turi būti nurodyta:

9.1. teisės akto, kurio nuostatas asmuo pažeidė, pavadinimas, straipsnis, dalis ir punktas bei nurodomas jo tekstas;

9.2. už šią veiką numatančio atsakomybę teisės akto pavadinimas, straipsnis, jo dalis;

9.3. ar asmuo, kuriam surašomas protokolas, anksčiau (per metus) buvo baustas už tos pačios rūšies teisės pažeidimus ir, jei baustas, nurodyti, kada (datą) ir už kokius pažeidimus;

9.4. pažeidėjo paaiškinimas gali būti įrašomas į protokolą arba pridedamas atskirai;

9.5. kokius dokumentus, susijusius su teisės pažeidimu, pateikė pažeidėjas;

9.6. kitos žinios, būtinos bylai išspręsti.

3. BAIGIAMOSIOS DALIES PILDYMAS

10. Protokolo baigiamojoje dalyje išdėstomos atsakomybėn traukiamo asmens teisės ir pareigos, numatytos ATPK 272 straipsnyje.

11. Pažeidėjas turi būti supažindinamas su jo teisėmis ir pareigomis, informuojamas apie bylos nagrinėjimo laiką ir vietą.

12. Pažeidėjas turi protokolą pasirašyti. Jeigu asmuo pasirašyti atsisako, apie tai pažymima protokole ir patvirtinama pareigūno parašu.

13. Protokolo baigiamojoje dalyje pažeidėjas gali pateikti pastabas dėl nustatyto pažeidimo įforminimo ar protokolo turinio, taip pat išdėstyti savo atsisakymo jį pasirašyti motyvus. Pasiaiškinimą pažeidėjui galima rašyti ir atskirai.

14. Protokolą pasirašo protokolą surašęs pareigūnas.

III. NUTARIMO PILDYMAS

1. ĮŽANGINĖS DALIES PILDYMAS

1. Šioje formos dalyje turi būti nurodoma:

1.1. nutarimo surašymo data, administracinės bylos registravimo numeris ir surašymo vieta;

1.2. surašiusio nutarimą pareigūno padalinio pavadinimas. Dokumento sudarytojo teritorinio padalinio pavadinimas gali būti rašomas didžiosiomis spausdintinėmis raidėmis;

1.3. nutarimą priėmusio pareigūno pareigos, vardas ir pavardė;

1.4. žinios apie pažeidėją:

1.4.1. vardas, pavardė, asmens kodas (jeigu neturi dokumento su asmens kodu – kito asmenį identifikuojančio dokumento pavadinimas, numeris, išdavimo data);

1.4.2. gyvenamoji vieta (gyvenamąja vieta laikoma ta vieta, kur asmuo nuolat ar daugiausia gyvena);

1.4.3. pažeidėjo darbovietės pavadinimas, adresas, identifikacinis kodas ir pareigos; jei fizinis asmuo, besiverčiantis individualia veikla – nurodyti veiklos rūšį, verslo liudijimo numerį, kas išdavė, išdavimo datą ir vietą;

1.5. patikrinimo akto data ir numeris;

1.6. administracinio teisės pažeidimo protokolo data ir numeris.

2. DĖSTOMOSIOS DALIES PILDYMAS

2. Šioje formos dalyje turi būti nurodomos bylos nagrinėjimo metu nustatytos aplinkybės ir motyvuotas jų vertinimas:

2.1. administracinio teisės pažeidimo pobūdis (pažeisti norminiai teisės aktai, pažeidimo padarymo būdas, laikas, vieta, motyvai, priemonės, žalos pobūdis, dydis ir panašiai);

2.2. pažeidėjo apibūdinimas iki pažeidimo padarymo (ar buvo baustas administracine nuobauda ir kokie padaryti pažeidimai, ar prisipažino padaręs pažeidimą, ar gailisi, koks požiūris į pažeidimo pašalinimą, savanorišką žalos atlyginimą, šeimyninė padėtis, išsilavinimas ir panašiai);

2.3. pažeidėjo kaltės laipsnis (ar tai tyčinis pažeidimas, ar dėl nežinojimo teisės aktų, vadovų nurodymų vykdymo, pažeidimo tikslai ir motyvai);

2.4. Jeigu yra nustatytos lengvinančios ar sunkinančios aplinkybės, nurodyti jas. ATPK 31 straipsnyje numatytos atsakomybę už administracinį teisės pažeidimą lengvinančios aplinkybės pvz.,:

2.4.1. kaltininkas nuoširdžiai gailisi, padėjo išaiškinti pažeidimą ir jame dalyvavusius asmenis;

2.4.2. kaltininkas savo noru atlygino nuostolį ar pašalino padarytą žalą;

2.4.3. teisės pažeidimas padarytas dėl labai sunkios kaltininko materialinės padėties;

2.4.4. teisės pažeidimas padarytas dėl psichinės ar fizinės prievartos;

2.4.5. teisės pažeidimą padarė nėščia moteris;

2.4.6. teisės pažeidimą padarė neįgalus asmuo (I, II grupių invalidas) ar asmuo, sulaukęs 65 metų;

2.4.7. Lietuvos Respublikos įstatymai gali numatyti ir kitokių atsakomybę už administracinį teisės pažeidimą lengvinančių aplinkybių;

2.5. ATPK 32 straipsnyje numatytos atsakomybę už administracinį teisės pažeidimą sunkinančios aplinkybės:

2.5.1. teisės pažeidimas padarytas grupės asmenų (pareigūnas, atsižvelgdamas į atskirų asmenų dalyvavimo padarant teisės pažeidimą pobūdį ir laipsnį ar paramą išaiškinant pažeidimo padarymo aplinkybes ir jį padarant dalyvaujančius asmenis, gali jiems nepripažinti šios aplinkybės atsakomybę sunkinančia aplinkybe);

2.5.2. teisės pažeidimas padarytas pasinaudojant stichine nelaime ar nelaimingu atsitikimu;

2.5.3. teisės pažeidimas sukėlė sunkias pasekmes (pvz., sveikatos sutrikimą) ar didelį turtinį nuostolį;

2.5.4. pakartotinai per metus padarytas tokios pačios rūšies teisės pažeidimas, už kurį asmeniui jau buvo paskirta administracinė nuobauda. Sunkinančių aplinkybių sąrašas ATPK yra baigtinis.

2.6. Kitos bylos nagrinėjimo metu nustatytos aplinkybės.

3. Be bylos nagrinėjimo metu nustatytų aplinkybių, formos dėstomoje dalyje turi būti nurodyta:

3.1. teisės akto, kurio nuostatas pažeidė asmuo, pavadinimas, data, numeris, straipsnis, dalis, punktas ir jo tekstas;

3.2. už šį pažeidimą numatančio atsakomybę teisės akto pavadinimas, straipsnis, dalis, punktas.

3. REZOLIUCINĖS DALIES PILDYMAS

4. Rezoliucinė formos dalis susideda iš dviejų dalių, kuriose pareigūnas išdėsto priimtus sprendimus.

5. Administracinio teisės pažeidimo byla nagrinėjama pagal jo padarymo vietą (ATPK 281 str.). Pareigūnas, išnagrinėjęs bylą ir įforminęs nutarimą, atitinkantį ATPK 286 straipsnio reikalavimus, vadovaudamasis ATPK 287 straipsniu priima sprendimą.

Nutarimo pirmoje rezoliucinėje dalyje privalo nurodyti:

5.1. kokiais ATPK straipsniais ir jų dalimis vadovaudamasis priėmė sprendimą;

5.2. asmens, dėl kurio priimtas sprendimas, vardą ir pavardę;

5.3. vieną iš priimtų sprendimų:

5.3.1. vadovaujantis ATPK 287 straipsnio 1 dalies 1 punktu, skirti administracinę nuobaudą;

5.3.2. vadovaujantis ATPK 287 straipsnio 1 dalies 2 punktu, nutraukti bylą;

5.3.3. vadovaujantis ATPK 287 straipsnio 1 dalies 3 punktu, motyvuotai perduoti bylos nagrinėjimą kitam administracinio teisės pažeidimo bylą nagrinėjančiam organui (pareigūnui), nurodyti tos institucijos pavadinimą ir perdavimo motyvus.

6. Jeigu yra priimtas sprendimas skirti administracinę nuobaudą, tai nutarimo pirmoje rezoliucinėje dalyje turi būti nurodyta:

6.1. ATPK straipsniai, kvalifikuojantys pažeidėjo veiką (ATPK ypatingosios dalies straipsniai);

6.2. jeigu yra atsakomybę lengvinančių arba sunkinančių aplinkybių, reikia nurodyti šias aplinkybes nustatantį ATPK straipsnį, dalį ir konkretų punktą;

6.3. vadovaujantis ATPK 33 straipsniu, jeigu asmuo padaro du arba daugiau administracinės teisės pažeidimų, administracinė nuobauda skiriama už kiekvieną teisės pažeidimą atskirai. Tačiau galutinai pažeidėjui turi būti paskirta administracinė nuobauda sunkesnio administracinio teisės pažeidimo ribose, todėl nutarime turi būti nurodyta už kiekvieną pažeidimą atskirai paskirta administracinė nuobauda ir galutinė administracinė nuobauda;

6.4. baudos dydis skaičiais ir žodžiais.

7. Jeigu yra priimtas sprendimas nutraukti bylą, tai nutarimo rezoliucinėje dalyje turi būti nurodytas pagrįstas bylos nutraukimo pagrindas (ATPK straipsnis, dalis ir punktas). Vadovaujantis ATPK 250 ir 251 straipsniais, byla gali būti nutraukta tokiomis aplinkybėmis:

7.1. kai nėra administracinio teisės pažeidimo įvykio ir sudėties;

7.2. kai asmeniui, padariusiam priešingą teisei veikimą arba neveikimą, nėra sukakę šešiolikos metų amžiaus;

7.3. kai padaręs priešingą teisei veikimą arba neveikimą asmuo yra nepakaltinamumo būsenos;

7.4. kai asmuo veikė būtinojo reikalingumo arba būtinosios ginties atveju;

7.5. kai priimamas amnestijos aktas, jeigu jis panaikina administracinės nuobaudos skyrimą;

7.6. kai panaikinamas administracinę atsakomybę nustatantis aktas;

7.7. kai iki bylos nagrinėjimo pasibaigia ATPK 35 straipsnyje numatyti administracinės nuobaudos skyrimo terminai;

7.8. kai dėl to paties fakto administracinėn atsakomybėn patraukto asmens atžvilgiu yra priimtas kompetentingos institucijos (pareigūno) nutarimas skirti administracinę nuobaudą arba nepanaikintas nutarimas nutraukti bylą, taip pat jeigu dėl to pažeidimo iškelta baudžiamoji byla;

7.9. jeigu mirė asmuo, kurio atžvilgiu buvo pradėta bylos teisena;

7.10. kai medžiaga perduodama prokurorui, parengtinio tardymo arba kvotos organui.

8. Jei bylą nagrinėjantis pareigūnas, atsižvelgdamas į ATPK 30 straipsnio 2 dalyje, 31 straipsnyje ir kituose Lietuvos Respublikos įstatymuose nustatytas atsakomybę lengvinančias aplinkybes, vadovaudamasis teisingumo ir protingumo kriterijais, nusprendžia paskirti mažesnę nei sankcijoje numatytoji minimali nuobauda arba paskirti švelnesnę nei sankcijoje numatytoji nuobauda, arba visai neskirti administracinės nuobaudos, apie tai jis privalo motyvuotai pažymėti nutarimo antroje rezoliucinėje dalyje ir paskirtos baudos dydį nurodyti skaičiais bei žodžiais.

8.1. Ar taikyti ATPK 301 straipsnio nuostatas, sprendžia bylą nagrinėjantis pareigūnas, atsižvelgdamas į padaryto teisės pažeidimo pobūdį, pažeidėjo asmenybę ir atsakomybę lengvinančių bei sunkinančių aplinkybių kiekį ir reikšmingumą.

8.2. Kai yra tik administracinę atsakomybę sunkinančios aplinkybės, o lengvinančių aplinkybių nėra arba nustatyta, kad pažeidėjas vengia administracinės atsakomybės, negali būti taikomos ATPK 301 straipsnio nuostatos.

9. Antra nutarimo rezoliucinė dalis dėl ATPK 301 straipsnio taikymo įsigalioja tik sankcionavus rajono (miesto) apylinkės teismo teisėjui, t. y. kai teisėjas pareigūno nutarimą sankcionuoja arba nesankcionuoja, nurodo savo darbovietės pavadinimą, pareigas, vardą ir pavardę, datą ir pasirašo. Sankcijos negavus, nutarimo dalis dėl administracinės nuobaudos sušvelninimo ar neskyrimo neįsigalioja, todėl turi būti vykdoma pirmoji nutarimo rezoliucinė dalis dėl administracinės nuobaudos paskyrimo.

10. Jei nėra juridinio pagrindo taikyti ATPK 301 straipsnio nuostatų, antroji formos rezoliucinė dalis nepildoma.

4. BAIGIAMOSIOS DALIES PILDYMAS

11. Nutarimo baigiamojoje dalyje nurodomas paskirtos administracinės nuobaudos – baudos sumokėjimo terminas. ATPK 313 straipsnio 1 dalyje numatyta, kad baudą pažeidėjas turi sumokėti ne vėliau kaip per 15 dienų nuo nutarimo skirti baudą įteikimo jam dienos, o jei toks nutarimas apskundžiamas, – ne vėliau kaip per 15 dienų nuo pranešimo apie skundo nepatenkinimą dienos.

12. Nutarimą skirti administracinę nuobaudą priverstinai vykdyti nukreipia nutarimą priėmęs pareigūnas (ATPK 304 str. 4 d.).

12.1. Jeigu pažeidėjas nesumoka baudos per nustatytą baudos sumokėjimo terminą, nutarimą skirti baudą priėmęs pareigūnas siunčia šį nutarimą pažeidėjo darbovietei išskaityti baudos sumą priverstinai iš pažeidėjo darbo užmokesčio, pensijos, stipendijos ar kitų pajamų, vadovaudamasis Lietuvos Respublikos civilinio proceso kodekso nustatytomis taisyklėmis;

12.2. Jeigu asmuo, kuriam paskirta bauda, nedirba arba jeigu baudos išieškoti iš pažeidėjo darbo užmokesčio ar kitokio uždarbio negalima dėl kitų priežasčių, baudą pagal pareigūno nutarimą skirti baudą išieško antstolis, nukreipdamas išieškojimą į pažeidėjo asmeninį turtą, taip pat į jo dalį bendrojoje nuosavybėje sutinkamai su Lietuvos Respublikos civilinio proceso kodekso nustatytomis taisyklėmis.

13. Vadovaudamasis ATPK 313 straipsnio 4 dalimi, atsižvelgdamas į pažeidėjo turtinę padėtį, į paskirtos baudos dydį ir kitas reikšmingas bylos aplinkybes, bylą nagrinėjantis pareigūnas gali baudos mokėjimą išdėstyti per laikotarpį iki dvejų metų. Taikydamas baudos mokėjimo dalimis būdą, pareigūnas turi nurodyti baudos mokėjimo periodiškumą (pvz., kas mėnesį) ir kiekvieną mokėjimo periodą mokėtinos sumos dydį (pvz., vieną trečdalį paskirtos baudos).

14. Nutarimo baigiamojoje dalyje nurodoma sumokėti baudą į atitinkamos Apskrities valstybinės mokesčių inspekcijos biudžeto pajamų surenkamąją sąskaitą banke, kuriame yra atidaryta jos biudžeto pajamų surenkamoji sąskaita (sąskaitos numerį, banko kodą, mokėtojo kodą (fizinio asmens kodą) ir įmokos kodą – 6600).

15. Nutarimo baigiamojoje dalyje nurodyti įforminto nutarimo apskundimo tvarką (numatytą ATPK 292 straipsnyje). Nutarimas gali būti apskųstas atitinkamos apygardos administraciniam teismui pagal institucijos, priėmusios nutarimą, buvimo vietą arba administracinio teisės pažeidimo byloje buvimo vietą. Pareigūnas, jeigu įstatymai nenumato kitokio termino, per 3 darbo dienas skundą su byla išsiunčia atitinkamam administraciniam teismui.

16. Nutarime pareigūnas privalo nurodyti savo pareigas, vardą, pavardę ir pasirašyti.

17. Kai nutarimas siunčiamas priverstiniam vykdymui, jis turi būti patvirtintas Inspekcijos herbiniu ar teritorinio padalinio antspaudu.

18. Įforminto nutarimo vienas egzempliorius pasirašytinai įteikiamas pažeidėjui. Jeigu pažeidėjas atsisako pasirašyti, kad su nutarimu susipažino ir kopiją gavo, apie tai pažymėti. Jeigu jis nedalyvauja bylos nagrinėjime, nutarimas išsiunčiamas registruotu laišku.

IV. BAIGIAMOSIOS NUOSTATOS

19. Protokolo ir nutarimo formų įžanginės, dėstomosios, rezoliucinės ir baigiamosios dalių apimtys gali būti keičiamos pagal poreikį.

20. Pildant protokolo ar nutarimo formą, nebūtina braižyti linijų ir nurodyti po jomis įrašytų rekvizitų pavadinimų.

21. Užpildytos formos turi būti saugomos administracinėse bylose Lietuvos archyvų departamento prie Lietuvos Respublikos Vyriausybės nustatyta tvarka.

22. Pasikeitusių įstatymų, Vyriausybės nutarimų, Ūkio ministro ar Inspekcijos viršininko įsakymų ir kitų teisės aktų nuostatomis būtina vadovautis iš karto, nelaukiant šių Taisyklių pakeitimo ar papildymo.

23. Pareigūnai, pažeidę šias Taisykles, teisės aktų nustatyta tvarka traukiami drausminėn atsakomybėn.

______________